12. Mai
Dr 12. Mai isch dr 132. Dag vum Gregorianische Kalender (dr 133. in Schaltjohr), dodermit blybe no 233 Däg bis zum Änd vum Johr.

Was isch bassiert? 

 1525: Im Dytsche Buurechrieg wäre in dr Schlacht bi Beblenge d Wirttebärger Buure vum Seldnerheer vum Schwebische Bund unter em Georg Truchsess vu Waldburg-Zeil vernichtend gschlaa.
 1875: D Üetlibergbahn, wu z Züri uf dr Üetliberg fahrt, wird ufgmacht.
 1878: Z Köln wird em Gürzenich s Oratorium Das Lied von der Glocke vum Max Bruch urufgfiert.
 1881: Noch em Yymarsch vu franzesische Druppe wird Tunesie, wu bishär zum Osmanische Rych ghert het, dur dr Vertrag vu Kasr el Said zuen eme Protektorat vu Frankrych.
 1938: Z Basel wird s Oratorium Jeanne d’Arc au bûcher vum Arthur Honegger urufgfiert.
 2011: Mit dr Wahl vum Winfried Kretschmann zum Minischterbresidänt vu Bade-Wirttebärg as Noofolger vum Stefan Mappus wird zum erschte Mol e Griene Regierigschef vun eme dytsche Bundesland.

Uf d Wält chuu 
 1803: Justus von Liebig, dytsche Chemiker
 1808: Amadeus Merian, Baasler Bauinspäkter
 1823: John R. Hind, britische Aschtronom
 1856: Jakob Wirz, Schwyzer Fabrikant
 1864: Cäsar Flaischlen, dytsche Schriftsteller
 1864: Robert Lee Henry, US-amerikanische Bolitiker
 1882: Elise Wipf, Schwyzer Germanischti
 1910: Dorothy Crowfoot Hodgkin, britischi Biochemikeri
 1921: Joseph Beuys, dytsche Chinschtler
 1946: Otmar Schnurr, dytsche Lehrer un Autor
 1948: Igor Wakhevitch, franzesische Komponischt
 1980: Rishi Sunak, britische Bolitiker
 1993: Wendy Holdener, Schwyzer Skirännfahreri

Gstorbe 
 1410: Hesso, Markgrof vu Bade-Hachberg
 1700: John Dryden, änglische Dichter
 1858: Melchior Berri, Schwyzer Architäkt
 1981: HAP Grieshaber, dytsche Moler un Grafiker
 2014: H.R. Giger, Schwyzer Chinschtler
 2017: Artur Doppelmayr, eschtrychische Unternämer

Weblink 

0512